
Izvēlēti jaunie NVO pārstāvji darbam 

Sadarbības memoranda īstenošanas padomē

Rīgas dome laikā no 31.03.2025. līdz 16.06.2025. organizēja nevalstisko organizāciju pārstāvju pieteikšanos darbam Rīgas valstspilsētas pašvaldības nevalstisko organizāciju sadarbības memoranda īstenošanas padomē (Sadarbības memoranda īstenošanas padome) un saņēma 17 kandidātu pieteikumus. Tika izvērtēta saņemto pieteikumu atbilstība   konkursa nolikumam “Nevalstisko organizāciju pārstāvju ievēlēšanas kārtība dalībai Rīgas valstspilsētas pašvaldības un nevalstisko organizāciju sadarbības memoranda īstenošanas padomē”. Viens pieteikums tika noraidīts, jo kandidāts pieteikuma iesniegšanas dienā nebija biedrības valdes loceklis.
Balsošana notika elektroniski laika posmā no 26.06.2025. līdz 18.07.2025 Kopā tika saņemti 34 balsojumi. Balsojumi tika izvērtēti saskaņā ar Sadarbības memoranda īstenošanas padomes nolikumu  un konkursa nolikumu, ņemot vērā atbilstību noteiktajiem kritērijiem:

1. balsojumu veikusi organizācija, kas parakstījusi Rīgas valstspilsētas pašvaldības un nevalstisko organizāciju sadarbības memorandu;

2. balsojumu veikusi organizācijas paraksttiesīgā persona; 

3. organizācija ir balsojusi vienu reizi;

4. organizācija ir balsojusi par vienu līdz deviņiem izvirzītajiem kandidātiem.
Par derīgiem tika atzīti 33 balsojumi. Viens balsojums tika noraidīts saskaņā ar ceturto kritēriju.
Vienlaikus, apkopjot balsošanas rezultātus, tika konstatēts, ka divas nevalstiskās organizācijas – nodibinājums “Latvijas Bērnu atbalsta fonds” un biedrība “Latvijas Producentu savienība” ievēlēšanai Memoranda padomē saņēmušas vienādu balsu skaitu - 14 balsis. Saskaņā ar balsošanas nosacījumiem, ja balsošanā vairāki kandidāti saņēmuši vienādu balsu skaitu, tad ievēlēti ir tie kandidāti, kuru organizācija Biedrību un nodibinājumu reģistrā ir reģistrēta agrāk.

. Sīkāka informācija un dokumenti pieejami riga.lv.
Saskaņā ar notikušā balsojuma rezultātiem Sadarbības memoranda īstenošanas padomē kā nevalstisko organizāciju pārstāvji ar pilnvaru termiņu līdz 2027. gada 13. augustam ievēlēti šādi pārstāvji:
	N.
p. k.
	Kandidāts
	Biedrība / nodibinājums
	Saņemto balsu skaits

	1.
	Māris Jonovs
	“Drošās ielas” valdes loceklis
	24

	2.
	Ivars Balodis
	Nodibinājums Invalīdu un viņu draugu apvienība “APEIRONS” valdes priekšsēdētājs
	23

	3.
	Dace Briede-Zālīte
	“Latvijas Karjeras attīstības atbalsta asociācija” valdes priekšsēdētāja
	21

	4.
	Sarma Freiberga
	“Fonds Nāc līdzās!” valdes priekšsēdētāja
	18

	5.
	Dainis Domiņš
	“Latvijas Tirgotāju asociācija” valdes līdzpriekšsēdētājs
	17

	6.
	Henriks Danusēvičs
	ATA KRONVALDA FONDS prezidents/valdes priekšsēdētājs
	15

	7.
	Oļegs Dzenītis
	Aktīvu dabas mīļotāju internacionālā neatkarīgā savienība valdes priekšsēdētāja vietnieks
	15

	8.
	Inga Brūvere*
	Latvijas Radošo savienību padome valdes priekšsēdētāja
	15

	9.
	Kaspars Markševics
	“Latvijas Bērnu atbalsta fonds” valdes loceklis
	14


Pārējie kandidāti attiecīgi saņēma:
	N.
p. k.
	Kandidāts
	Biedrība / nodibinājums
	Saņemto balsu skaits

	1.
	Juris Millers*
	“Latvijas Producentu savienība” valdes priekšsēdētājs
	14

	2.
	Anna Plauča
	“Rīgas aktīvo senioru alianse” valdes locekle
	12

	3.
	Marija Balcere
	Rīgas pilsētas Zemgales priekšpilsētas Pensionāru biedrība valdes locekle
	11

	4.
	Ilze Kenne
	“LATVIJAS BĒRNIEM ar KUSTĪBU TRAUCĒJUMIEM” valdes priekšsēdētāja
	11

	5.
	Signe Rotberga
	“Rīgas Zonta klubs” valdes locekle
	6

	6.
	Kristiāna Vaickovska
	“Musica Humana” valdes locekle
	6

	7.
	Aivars Krūzmētra
	Rīgas pilsētas Zemgales priekšpilsētas invalīdu apvienība “AIZVĒJŠ” valdes priekšsēdētājs
	4


*Grozījumi balsošanas rezultātos:
Rīgas Apkaimju iedzīvotāju centra 24.07.2026. lēmums Nr. RAIC-26-1-ls “Par grozījumu Rīgas Apkaimju iedzīvotāju centra 12.08.2025. lēmumā Nr. RAIC-25-2-ls “Par Rīgas valstspilsētas pašvaldības un nevalstisko organizāciju sadarbības memoranda īstenošanas padomes balsošanas rezultātiem” - Rīgas valstspilsētas pašvaldības un nevalstisko organizāciju sadarbības memoranda īstenošanas padomes sastāvā iekļauts Juris Millers, biedrības “Latvijas Producentu savienība” valdes priekšsēdētājs (I. Brūveres vietā).

